Psathyrella panaeoloides


Un pissacan: la Psathyrella panaeoloides

Descrission 
Capel 4-11 (20) mm ëd diaméter, semisférich a l'inissi, peui cònich; surfassa ch'a marca l'umidità, brun ross sombr quand a l'é bagnà e da giovo, peui gris brun sombr, strià për trasparensa fin-a a un ters dël capel, brun bes da sech, soagnà al bòrd da fibre dël vel bianche e ch'a dròco da giovo, bòrd seuli, aùss. Carn brunastra, maira, odor e savor ch'as sento nen. Lamele a l'inissi bes ciair, peui gris brun fin a brun porpra sombr, larghe, motobin adnà. Gamba 10-25 (40) x 1-2 (4) mm, silìndrica, fistolosa; surfassa gris brun ciair coatà da fibre bianche për ël longh.

Ambient 
A chërs soens a bocc, da rair isolà, ant ij pra maire e ant le graminose, dzor teren argilos ma 'dcò sabios. An istà, fin a la fin dla stagion. Rair.

Comestibilità 

Sensa anteresse alimentar.

Arferiment bibliogràfich për chi a veul fé dj'arserche pì ancreuse 

Psathyrella panaeoloides (Maire) Arnolds (1983)
[= Psathyrella ovatispora A.H. Smith (1972)]

Psathyrella